CELEX: 62021TN0606
Language: bg
Date: 2021-09-20 00:00:00
Title: Дело T-606/21: Жалба, подадена на 20 септември 2021 г. — TestBioTech/Комисия

22.11.2021   
            
            
               BG
            
            
               Официален вестник на Европейския съюз
            
            
               C 471/53
            
         
      Жалба, подадена на 20 септември 2021 г. — TestBioTech/Комисия
      (Дело T-606/21)
      (2021/C 471/75)
      Език на производството: английски
      
         Страни
      
      
         Жалбоподател: TestBioTech eV (Мюнхен, Германия) (представител: K. Smith, lawyer)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 8 юли 2021 г., с което той отказва да отмени или измени своето Решение за изпълнение (ЕС) 2021/66 (1), с което Monsanto Europe SA получава разрешение съгласно Регламента за ГМО (2) да продава в Европейски съюз генетично модифицирана соя MON 87751 x MON 87701 x MON 87708 x MON 89788 и нейните подкомбинации,
               
            
                  —
               
               
                  да разпореди всяка друга мярка, която счете за подходяща, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: явна грешка в преценката, допусната от жалбоподателя, тъй като не е отчел изобщо или не е отчел адекватно потенциалното влияние на натрупването на гени върху генната експресия в комбинация с прилагането на хербициди и/или не е поискал извършването на адекватна оценка при реални условия на повторното и/или честото прилагане на два хербицида, към които модифицираната соя проявява поносимост.
               
            
                  2.
               
               
                  Второ основание: явна грешка в преценката, допусната от жалбоподателя, тъй като не е отчел изобщо или не е отчел адекватно потенциала за токсичност, имуногенност и/или алергенност на модифицираната соя вследствие на синергичните ефекти между протеините, за чиято експресия е предназначена нейната генна модификация, естествените протеазни инхибитори в соята, излагането на хербициди и/или на остатъчни хербициди в реколтата и/или не е поискал извършването на проучвания на фуражи за животни с трансформационни събития.
               
            
         (1)  ОВ L 26, 2021 г., стр. 44.
      
      
         (2)  Регламент (ЕО) № 1829/2003 на Европейския парламент и на Съвета от 22 септември 2003 година относно генетично модифицираните храни и фуражи (ОВ L 268, 2003 г., стр. 1; Специално издание на български език, 2007 г., глава 13, том 41, стр. 3).